b'\n_START_ARTICLE_\nKultura Paracas\n_START_PARAGRAPH_\nPredinkovska kultura Paracas je \xc5\xbeivela v obdobju od leta 600 pr.n.\xc5\xa1t. do 200 n.\xc5\xa1t. in je vplivala na \xc5\xbeivljenje na obmo\xc4\x8dju dana\xc5\xa1nje regije Ica v Peruju. Razvila se je na polotoku Paracas, ki sodi danes pod okro\xc5\xbeje Pisco. Najve\xc4\x8d informacij o kulturi Paracas je odkril arheolog Julio C. Tello, ki je svoja prva odkritja na\xc5\xa1el leta 1925. Najprej je na\xc5\xa1el 39 jam z ostanki mumij zavitih v odeje s pridatki fine keramike, lovskimi pripomo\xc4\x8dki, ko\xc5\xbeami in hrano._NEWLINE_Leta 1927 je bilo najdeno \xc5\xa1e drugo grobi\xc5\xa1\xc4\x8de, kjer so na\xc5\xa1li 429 izsu\xc5\xa1enih mumij zavitih v ve\xc4\x8d slojev ogrinjal, med njimi \xc4\x8dudovite mre\xc5\xbeaste tkanine, ki so danes shranjene v muzeju v Limi.\n_START_SECTION_\nPokopi\n_START_PARAGRAPH_\nParacas Cavernas so velika podzemna grobi\xc5\xa1\xc4\x8da najdena v rde\xc4\x8dem porfirju na hribu imenovanem Cerro Colorada, v katerih so na\xc5\xa1li ohranjene mumije zavite v luksuzne tkanine razli\xc4\x8dnih vrst tkanj. V nekaterih primerih so bili vodje izkopani, verjetno za ritualne namene in kasneje ponovno zakopani. Zaradi zelo suhe klime v pe\xc5\xa1\xc4\x8denih tleh, so bili grobovi dobro ohranjeni. Arheolo\xc5\xa1ke ostaline najdene v Cerro Colorado vsebujejo mumije mo\xc5\xa1kih in \xc5\xbeensk razli\xc4\x8dnih starosti, postavljenih v polo\xc5\xbeaj zarodka. Najprej so bile mumije najdene v skupnih grobovih, izkopanih v obliki jam. V drugi fazi so na\xc5\xa1li mumije pokopane neposredno v zemljo. Vsak pokojnik je bil zavit v sve\xc5\xbeenj tekstila v sede\xc4\x8dem polo\xc5\xbeaju, obrnjen proti severu \xc4\x8dez zaliv Paracas. Pridatki so bili keramika, \xc5\xbeivila, ko\xc5\xa1are in oro\xc5\xbeje. Pokojnik je bil prevezan z vrvico, da se je dr\xc5\xbeal v sede\xc4\x8dem polo\xc5\xbeaju, nato pa zavit v \xc5\xa1tevilne zapletene plasti tekstila, bogato okra\xc5\xa1enega in fino tkanega.\n_START_SECTION_\nMedicina\n_START_PARAGRAPH_\nNjihovo znanje medicine je bilo napredno, kar je razvidno iz ostankov kirur\xc5\xa1kih operacij (trepanacij) na mo\xc5\xbeganih (craneal trepanations) ljudi, ki so pre\xc5\xbeiveli. Za tak poseg so uporabljali no\xc5\xbee iz obsidiana ali srpasta rezila iz me\xc5\xa1anice zlata in srebra, skalpele in pincete. Prav tako so uporabljali bomba\xc5\xbe, gaze in povoje. Oblikovali so kro\xc5\xbeno odprtino in jo kasneje zaprli z zlatimi plo\xc5\xa1\xc4\x8dicami ali drugim materialom. Znanstveniki si niso enotni zakaj so izvajali take operacije, sklepa pa da za zdravljenje zlomov kosti pri padcih, za laj\xc5\xa1anje glavobolov in zdravljenje du\xc5\xa1evnih bolezni s pomo\xc4\x8djo magi\xc4\x8dnih postopkov._NEWLINE_Uporabljali so tudi na\xc4\x8din deformacije lobanje \xc5\xa1e \xc5\xbeivih ljudi in jim s tem podalj\xc5\xa1ali oziroma preoblikovali glavo.\n_START_SECTION_\nUmetnost\n_START_PARAGRAPH_\nNjihova umetnost v tekstilu je med najbolj\xc5\xa1imi med vsemi starodavnimi kulturami. Uporabljali so volno vikunj ali bomba\xc5\xbe. Tkanje je bilo raznovrstno, uporabljali so veliko barv, \xc5\xbeivalske like, antropomorfne in geometri\xc4\x8dne oblike ter v\xc4\x8dasih v tkanje vklju\xc4\x8devali tudi \xc4\x8dlove\xc5\xa1ke lase, rastlinska vlakna in perje. Poleg barvanja so poznali tudi vezenje. Najlep\xc5\xa1e so bile najdene v nekropoli Paracas._NEWLINE_Kerami\xc4\x8dni izdelki kulture Paracas so dosegli izjemen razvoj in vplivali tudi na kulturo Chavin in kulturo Nazca. Keramika je bila enostavnih oblik, poslikana z veliko barvami in risbami. Uporabljene barve so ve\xc4\x8dinoma \xc4\x8drna, rde\xc4\x8da, zelena in rumena. Vrhunec so bile steklenice z dvojnim vratom, od katerih so enega nadomestili z oblikami glav ptic ali \xc5\xbeivali, poslikane pa so bile z antropomorfnimi liki. Zanimivi so tudi kro\xc5\xbeniki, skodelice in steklenice z enim vratom. Njihova keramika je bila narejena brez kemikalij in pe\xc4\x8dena v zaprtih pe\xc4\x8deh. V nekropoli Wari Kayan so na\xc5\xa1li zelo lepe in navadne izdelke iz keramike, nekatere z belimi in rde\xc4\x8dimi listi, druge z \xc5\xbegano dekoracijo.\n_START_SECTION_\nGospodarstvo\n_START_PARAGRAPH_\nGospodarstvo kulture Paracas je temeljilo na kmetijstvu in ribi\xc5\xa1tvu. Bili so strokovnjaki za upravljanje z vodami v pu\xc5\xa1\xc4\x8davah, gradili so umetne kanale za namakanje in uporabljali gvano za gnojilo.\n_START_SECTION_\nArhitektura\n_START_PARAGRAPH_\nO zgradbah kulture Paracas niso na\xc5\xa1li sledi z izjemo v spodnji dolini Ica, kjer sta bili dve glavni naselji: \xc3\x81nimas Altas in \xc3\x81nimas Bajas. Obe naselji sta bili blizu skupaj in sta se raztezali na okoli 60 hektarjih._NEWLINE_\xc3\x81nimas Altas je imel povr\xc5\xa1ino 100 hektarjev in visok obrambni zid. Zgradbe so bile zgrajene iz plasti slame in zemlje. Na\xc5\xa1li so 13 struktur. Nekatere so imele stene okra\xc5\xa1ene v podro\xc4\x8dju kapi. Vzorec predstavlja ma\xc4\x8dke.'